**ПOЗИВ ЗA ПOДНOШEЊE ПOНУДE**

Јавно градско саобраћајно предузеће „Нови Сад“ Нови Сад (у даљем тексту: Наручилац) на основу члана 39. Закона о јавним набавкама („Сл. гласник РС“ бр. 124/2012) и Правилника о обавезним елементима конкурсне документације у поступцима јавних набавки и начину доказивања испуњености услова („Сл. гласник РС“ бр. 29/2013) позива понуђаче да поднесу своју писану понуду у складу са конкурсном документацијом, а на основу достављеног и објављеног позива за подношење понуда у поступку јавне набавке мале вредности.

1. Назив, адреса и интернет страница наручиоца: Јавно градско саобраћајно предузеће „Нови Сад“, Нови Сад, Футошки пут 46, 21000 Нови Сад, интернет страница: [www.gspns.rs](http://www.gspns.rs)
2. Врста наручиоца: јавно предузеће.
3. Врста поступка јавне набавке: поступак јавне набавке мале вредности.
4. Врста предмета: набавка услуга – припрема готових јела.

Назив и ознака из општег речника набавке: 55322000 – услуга кувања оброка.

1. Понуђач може да поднесе само једну понуду. Понуђач који је самостално поднео понуду не може истовремено да учествује у заједничкој понуди или као подизвођач, нити исто лице може учествовати у више заједничких понуда.
2. Понуде морају бити у целини припремљене у складу са конкурсном документацијом и морају да испуњавају све услове за учешће у поступку јавне набавке, а на основу достављеног и објављеног позива.
3. Конкурсна документација се објављује на Порталу јавних набавки и интернет страници Наручиоца, односно доставља се уз позив за подношење понуда.
4. Право учешћа у поступку јавне набавке имају лица која испуњавају услове из члана 75. и 76. Закона о јавним набавкама и која у оквиру понуде доставе Изјаву којом под пуном материјалном и кривичном одговорношћу потврде да испуњавају обавезне и додатне услове, а којa чини саставни део ове документације.
5. Критеријум за оцењивање понуда је **најнижа понуђена цена**.
6. Рок за достављање понуда је **08.01.2014. године до 11.00 часова**.
7. Понуђач подноси понуду непосредно или путем поште на адресу наручиоца:

**Јавно градско саобраћајно предузеће „Нови Сад“, Нови Сад**

**Футошки пут 46**

**21000 Нови Сад**

**са назнаком: „Понуда за јавну набавку мале вредности бр. 94/13**

**- НЕ ОТВАРАЈ''**

Понуђач подноси понуду у затвореној коверти, затворену на начин да се приликом отварања понуда може са сигурношћу утврдити да се први пут отвара.

На полеђини затворене коверте навести назив, адресу понуђача, контакт особу и број телефона.

Неблаговременом понудом ће се сматрати она понуда која наручиоцу није поднета до **08.01.2014. године до 11.00 часова**.

Неблаговремено поднете понуде комисија за јавне набавке наручиоца ће, по окончању поступка отварања понуда, вратити неотворене понуђачу са назнаком да су поднете неблаговремено.

1. Отварање понуда ће се обавити одмах по истеку рока за подношење понуда, дана **08.01.2014. године са почетком у 11.30 часова**, на адреси наведеној у тачки 11. овог позива.

Представници понуђача могу присуствовати отварању понуда, уз овлашћење.

1. Одлука о додели уговора ће бити донета у року од 10 дана од дана отварања понуда.
2. Лице за контакт: Ђурађ Ковачевић, референт јавних набавки, телефонски број: 021/4896629, e-mail: [kovacevicdj@gspns.rs](mailto:kovacevicdj@gspns.rs)